РЕГЛАМЕНТ (ЕО) № 79/2007 НА КОМИСИЯТА
от 26 януари 2007 година
за издаване на лицензии за внос за заявленията, подадени в периода от 15 до 19 януари 2007 г. в рамките на тарифната квота, открита с Регламент (ЕО) № 2021/2006, за ориз с произход от държавите от АКТБ и отвъдморските страни и територии (ОСТ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1785/2003 на Съвета от 29 септември 2003 г. за общата организация на пазара на ориз (1)
като взе предвид Регламент (ЕО) № 1301/2006 на Комисията от 31 август 2006 г. за установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (2), и по-специално член 7, параграф 2 от него,
като има предвид, че:
(1)
Регламент (ЕО) № 2021/2006 на Комисията (3) открива обща годишна тарифна квота за внос на 160 000 тона ориз в еквивалент на олющен ориз, от които 125 000 тона са с произход от държавите от АКТБ (пореден номер 09.4187), 25 000 тона са с произход от Нидерландските Антили и Аруба (пореден номер 09.4189), 10 000 тона - от най-слабо развитите ОСТ (пореден номер 09.4190), както и годишна тарифна квота от 20 000 тона натрошен ориз (пореден номер 09.4188).
(2)
За квота с пореден номер 09.4187 член 3 от Регламент (ЕО) № 2021/2006 определя наличното количество на 41 668 тона за подпериода януари. За квота с пореден номер 09.4188 член 5 от Регламент (ЕО) № 2021/2006 определя наличното количество на 10 000 тона за подпериода януари. За квота с пореден номер 09.4189 член 9, параграф 1, буква а) от Регламент (ЕО) № 2021/2006 определя наличното количество на 8 334 тона за подпериода януари. За квота с пореден номер 09.4190 член 9, параграф 1, буква б) от Регламент (ЕО) № 2021/2006 определя наличното количество на 3 334 тона за подпериода януари.
(3)
От предоставената информация в съответствие с член 17, буква а) от Регламент (ЕО) № 2021/2006 следва, че за квотата с пореден номер 09.4187 заявленията, подадени в периода от 15 януари 2007 г. до 19 януари 2007 г. в съответствие с член 13 от посочения регламент, се отнасят до количество, изразено в еквивалент на олющен ориз, по-високо от наличното. Поради това следва да се определи до каква степен могат да бъдат издавани лицензии, като се фиксира коефициентът на отпускане, който ще се прилага към заявените количества.
(4)
За квотите с поредни номера 09.4188, 09.4189 и 09.4190 следва също да се определят количествата, прехвърлени в следващия подпериод, както и да се определят общите налични количества за всяка квота,
ПРИЕ НАСТОЯЩИЯ РЕГЛАМЕНТ:
Член 1
1. Заявленията за лицензии за внос на ориз с произход от държавите от АКТБ/ОСТ, отнасящи се до квотите с поредни номера 09.4187, 09.4188, 09.4189 и 09.4190 по Регламент (ЕО) № 2021/2006, подадени в периода от 15 януари 2007 г. до 19 януари 2007 г., са основание за издаването на лицензии за заявените количества, към които се прилагат коефициенти на отпускане, определени в приложението към настоящия регламент.
2. Наличните количества за подпериода месец януари 2007 г., оставащи за прехвърляне към следващия подпериод, и общите налични количества за подпериода месец май 2007 г. са определени в приложението.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 януари 2007 година.